section_heading: Progoni vještica
paragraph_text: Progoni i pogubljenja poprimili su s vremenom nevjerojatne razmjere, a bili su zastupljeni i u katoličkim i u protestanskim zemljama. Nadbiskup Triera je, između 1587. i 1593. godine, spalio 368 vještica, dok je ženevski biskup dao spaliti 500 navodnih vještica u svega tri mjeseca svoje službe. Početkom 17. stoljeća, biskup Würzburga dao je spaliti oko 900 ljudi, uključujući svog nećaka, devetnaest svećenika i veliki broj djece optužene za seksualne odnose s demonima. Nešto kasnije, između 1623. i 1633. biskup Bamberga dao je spaliti više od 600 vještica. Prema nekim izračunima, inkvizicija je unutar sto i pedeset godina spalila barem 30.000 navodnih vještica.<ref>Baigent, Michael i Leigh, Richard, Inkvizicija, str. 116.